Hing warsa 2015 puniki, sak watawis wulan kepengker wonten seniman ingkang sinambatan kinen ndamel reca-reca pepethan manungsa-manungsa ingkang nembe anambut karya kadosta ngupaya mina, tetanen, lsp. Reca-reca wau lajeng kapasang ing taman sak pinggiring alun-alun satunggiling kitha alit mepet sak kiduling Suroboyo. Sae sanget nambah edi endahing taman. Lah dumadakan wonten sak klompok warga ingkang mboten sarujuk lan ndkwa bilih reca-reca punika wujuding brahala, ingkang den anggep sirik, haram. Mila lajeng sami dipun bongkar kapindhah ing kitha sanes ingkang tebih panggenanipun. Eram, jaman komputer sak punika kok taksih kemawon wonten pandakwa kina, yen reca-reca punika kangge papan ibadah, papan kangge nyembah lelembut. Mangga dipun onceki prastawa punika ing sesambetan kaliyan serangan Demak (Islam) dhumateng Majapahit (Hindu, Budha, kafir, kristen?) Sak estu sejarah punika gampil dipun ewahi dengan pihak ingkang nembe nyandhang panguwaos. Lha, tiyang sejarah gantosipun presiden saking Bung Karno dhumateng Pak Harto kemawon inggih wonten bagian-bagian ingkang dipun busek lan dipun gantos dados bageyan ingkang nyengkuyung Pak Harto ngaten lho? Ngantos sak puniko wontenipun serat asli Supersemar inggih dereng kepanggih, pemrakarsa serangan umum Jogja koq mboten Sri Sultan HB IX, lsp. Mangga sami dipun titeni kanthi